Document ID: /roh_data/filtered/fineweb-2-filterrobots_roh.jsonl.gz/29393

La Germania ha prendì si 1’060 da quests fugitivs, suandà da la Frantscha cun 438 e l’Ollanda cun 409 fugitivs, scriva la gasetta «Welt am Sonntag» sa referind sin la cumissiun da l’UE.
Da l’autra vart sajan 801 migrants vegnids tramess enavos en la Tirchia, perquai ch’els eran arrivads a moda illegala en Grezia.
La cunvegna tranter l’UE e la Tirchia prevesa che per mintga Sirian ch'era arrivà illegalmain en l’Europa e perquai vegnì expulsà, dastga in auter fugitiv sirian controllà vegnir en l'Europa.
RR novitads 12:00